# Casa Vilalba

La Casa Vilalba era un gran casal situat als carrers d'en Lledó, Reina Elionor i Palma de Sant Just de Barcelona, actualment desaparegut.

## Història

Aquest casal té el seu origen en l'adquisició feta el 1687 per Ferran de Fivaller i Pol als marmessors de la vídua Teresa Amigó d'una casa als carrers d'en Lledó i de la Palma de Sant Just. La seva filla Maria Ventura de Fivaller i de Torroella es va casar amb Galceran de Vilalba-Meca i de Vilallonga, senyor de Gospí, que el 1708 rebé el títol de comte de Vilalba de mans de l'arxiduc Carles. El 1734 va adquirir la casa dels cònjuges Carles i Rosa Ducat i Berart per agnició de bona fe del prevere Jacint Feliu de la venda en subhasta pública per la Reial Audiència. El 1773, el seu fill Ramon de Vilalba-Meca i de Fivaller va adquirir una altra propietat en emfiteusi a Joan Rosselló i Oriol, i l'any següent va demanar permís per a fer-hi reformes, incloent-hi el portal principal del carrer de la Palma de Sant Just. El 1777, va adquirir una altra propietat a Josep Ignasi de Quintana i Aguilar.
Casat amb Maria de Llorac i de Palau, baronesa de Solivella, fou succeït pel seu fill Galceran de Vilalba-Meca i de Llorac (1736-1814), i aquest per la seva germana Josepa, casada amb Francesc Xavier Despujol i d'Alemany-Descatllar (1732-1809), primer marquès de Palmerola i baró de Montclar. A la seva mort, el títol i el casal passaren a mans del seu fill Francesc Despujol i Vilalba (†1830), que el 1829 va demanar permís per a reconstruir una part del ràfec al carrer de la Palma de Sant Just. Fou succeït pel seu germà Ramon, que el 1832 va demanar permís per a fer reformes a la placeta del carrer d'en Lledó, i novament el 1833 per a fer-hi portar dues plomes d'aigua de la mina de Montcada des del repartidor de la font de Sant Just.
El 1866, el seu fill Josep Maria Despujol i Ferrer de Sant Jordi, marquès de Palmerola i comte de Fonollar, va vendre la propietat al mestre d'obres Josep Cros i Juliana, que va presentar el projecte d'un passatge privat com a prolongació del carrer del Cometa amb dos edificis d'habitatges a banda i banda.

## Referències

* ↑ «Fdo. de Fivaller y Pol». geneanet. Maria Pilar de Olivar i Vivó.
* ↑ AHPB, notari Ramon Vilana i Perles, 07-04-1687.
* 1 2 3 4 5 6 AHPB, notari Francesc Xavier Moreu, manual 1.281/45, f. 1105-1119, 16-07-1866.
* ↑ «Ventura de Fivaller y Torroella». geneanet. Maria Pilar de Olivar i Vivó.
* ↑ «Galcerán de Vilalba-Meca y Vilallonga». geneanet. Maria Pilar de Olivar i Vivó.
* ↑ «comtat de Vilalba». Gran Enciclopèdia Catalana. Barcelona: Grup Enciclopèdia Catalana.
* ↑ «agnició de bona fe». Gran Enciclopèdia Catalana. Barcelona: Grup Enciclopèdia Catalana.
* ↑ AHPB, notari Sever Pujol, 02-01-1734.
* ↑ AHPB, notari Francesc Rossell, 27-01-1733.
* ↑ «Ramón de Vilalba-de-Meca y Fivaller Villalonga y Torroella». geneanet. Maria Pilar de Olivar i Vivó.
* ↑ AHPB, notari Daniel Troch, 06-03-1773.
* ↑ «Ramon de Vilalba.Carreró que travessa de Palma de Sant Just a Lledó (Reina Elionor). Variar obertures». C.XIV Obreria C-5/1774-24. AHCB, 13-03-1774.
* ↑ «Ramon de Vilalba. Plaça del Regomir. Eixamplar la porta principal i un balcó». C.XIV Obreria C-6/1774-68. AHCB, 14-06-1774.
* ↑ AHPB, notari Daniel Troch, 15-02-1777.
* ↑ «María de Llorach y Palau». geneanet. Maria Pilar de Olivar i Vivó.
* ↑ «Galcerán de Vilalba-de-Meca y Llorac». geneanet. Maria Pilar de Olivar i Vivó.
* ↑ «Josefa de Vilalba y Llorach». geneanet. Maria Pilar de Olivar i Vivó.
* ↑ «Fco.-Javier de Despujol y Alemany-Descatllar de Pons y Armella». geneanet. Maria Pilar de Olivar i Vivó.
* ↑ «Fco.-de-Paula de Despujol y Vilalba». geneanet. Maria Pilar de Olivar i Vivó.
* ↑ «El comte de Fonollar. Palma de Sant Just, la. Reedificar una part de la volada del sostre de la casa nomenada de Villalba». C.XIV Obreria C-102. AHCB, 16-03-1829.
* ↑ «Ramón Cayetano de Despujol y Vilalba». geneanet. Maria Pilar de Olivar i Vivó.
* ↑ «El marquès de Palmerola, comte del Fonollar. Lledó, placeta. Obrir 1 porta i 1 finestra, modificar i tapiar en part 2 finestres, i arrrebossar les parts corresponents de la façana». C.XIV Obreria C-111. AHCB, 11-04-1832.
* ↑ «Marquès de Palmerola i comte vidu del Fonollar. Palma de Sant Just. Conduir dues plomes d'aigua de la mina de Montcada a casa seva». C.XIV Obreria C-114/1833-68. AHCB, 18-04-1833.
* ↑ «José-Oriol de Despujol y Ferrer de SantJordi». geneanet. Maria Pilar de Olivar i Vivó.
* ↑ «Josep Maria Despujol i Ferrer de Sant Jordi». Gran Enciclopèdia Catalana. Barcelona: Grup Enciclopèdia Catalana.
* ↑ «Edifici d'habitatges». Catàleg de Patrimoni. Ajuntament de Barcelona.
* ↑ «Edifici d'habitatges». Catàleg de Patrimoni. Ajuntament de Barcelona.
* ↑ AMCB, Q127 Foment 1657 bis C.
* ↑ Gea i Bullich i Fernández-Gasch, 2012, p. 24.

## Vegeu també

* Castell de Palmerola
* Castell de Montclar
* Palau Palmerola
* Casa del Comte de Fonollar (Gignàs)

## Bibliografia

* Gea i Bullich, Miquel; Fernández-Gasch, Miquel. Memòria conjunta de les antigues intervencions arqueològiques al Sector del Pati d’en Llimona i els carrers de Regomir i el Correu Vell. Barcelona, el Barcelonès. Alella: Actium, febrero 2012.